Proffice

Proffice AB var et nordisk bemanningsselskap som tilbyr tjenester innen personalutleie, rekruttering og omstilling. I 2016 kjøpte det nederlandske bemanningsselskapet Randstad opp Proffice, og alle de tidligere Proffice-avdelingene ble enten nedlagt eller videreført under Randstad-navnet.

 Historikk 

 Etablering og ekspansjon 
Virksomheten ble etablert i Sverige i 1960, og per 2011 hadde Proffice-konsernet over 100 kontorer i Norge, Sverige, Finland og Danmark med omtrent 12 000 ansatte. Den norske delen av selskapet ble etablert i Norge i 1985 og hadde etter hvert 30 kontorer forskjellige steder i landet.

Proffice hadde per 2011 over 10 000 medarbeidere på cirka 100 kontorer i Sverige, Norge, Danmark og Finland.Kort om Proffice  Administrerende direktør var Lars Kry, og hovedkontoret lå i Stockholm. Proffice-aksjen var notert på NASDAQ OMX Nordiska Börs i Stockholm.

Selskapets kunder i Norge bestod per 2011 av private og offentlige selskaper og organisasjoner blant annet innen IT, økonomi, kontor og kundeservice, industri og logistikk.

 Arbeidsmarkedsundersøkelse 
I 2005 startet Proffice Norge å gjennomføre en undersøkelse kalt Proffice Arbeidsmarkedsanalyse (PAMA); to ganger i året besvarte et stort utvalg norske arbeidstakere og ledere en spørreundersøkelse om arbeidsrelaterte temaer, som fravær og arbeidsmoral, kvinner og graviditet, sosial dumping og konfliktskye ledere.

Referanser

Eksterne lenker

 Offisielt nettsted i Norge

Kategori:Svenske selskaper
Kategori:Bemanningsselskaper
Kategori:Selskaper etablert i 1960
Kategori:1960 i Sverige
Kategori:Selskaper opphørt i 2016
Kategori:2016 i Norge
Kategori:2016 i Sverige